stanford-oval/wikipedia huggingface dataset:
אוולוקומב
היסטוריה ואישורים

חברת אמג'ן הגישה בקשה לאישור חומר ביולוגי(אנ')‏ (BLA) עבור אוולוקומב למנהל המזון והתרופות האמריקאי (FDA), באוגוסט 2014‏. ה-FDA אישר את זריקת האוולוקומב ב-27 באוגוסט 2015, עבור חולים שאינם מסוגלים להשיג שליטה ברמות ה-LDL כולסטרול שלהם, באמצעות אפשרויות הטיפול הקיימות. הנציבות האירופית אישרה את התרופה ביולי 2015‏. אוולוקומב קיבל אישור ממשרד הבריאות הקנדי ב-10 בספטמבר 2015.
החברות רגנרון(אנ') ואמג'ן הגישו, כל אחת, תביעות להגנת פטנט לגבי הנוגדנים החד-שבטיים שלהם כנגד PCSK9, מה שהביא בסופו של דבר להתדיינות משפטית לגבי הפטנטים בארצות הברית. בחודש מרץ 2016, בית המשפט המחוזי מצא כי התרופה של רגנרון, אלירוקומב - alirocumab הפרה פטנטים של חברת אמג'ן; לאחר מכן, ביקשה חברת אמג'ן צו מניעה, כדי למנוע מהחברות רגנרון וסאנופי לשווק את תרופת האלירוקומב. הצו הוענק לחברת אמג'ן בינואר 2017.
תוצאות הניסוי הקליני המבוקר FOURIER, שהשווה בין זריקת אוולוקומב לבין זריקת פלסבו, פורסמו במרץ 2017‏.
היסטוריה ואישורים > התרופה בישראל

התרופה רפאטה מאושרת לשיווק בישראל, בצורת תמיסה להזרקה במזרק מוכן לשימוש, ומיועדת להפחתת רמות הכולסטרול, כתוספת לדיאטה להורדת הכולסטרול. התרופה נכללת בסל הבריאות.
ראו גם

אינקליסירן
הערות שוליים

↑  International Nonproprietary Names for Pharmaceutical Substances (INN)
↑  Weinreich, M; Frishman, W (2014). "Antihyperlipidemic therapies targeting PCSK9". Cardiology in Review. 22: 140–6. doi:10.1097/CRD.0000000000000014. PMID 24407047.
↑  Samantha Karr Epidemiology and Management of Hyperlipidemia
↑  אמג'ן יורופ בי.וי., רפאטה - עלון לצרכן, באתר מאגר התרופות - משרד הבריאות, ‏12/2022
↑  Amgen Submits Biologics License Application For Novel Investigational LDL Cholesterol-Lowering Medication Evolocumab To The FDA
↑  European Commission Approves Amgen's New Cholesterol-Lowering Medication Repatha (evolocumab), The First PCSK9 Inhibitor To Be Approved In The World, For Treatment Of High Cholesterol
↑  Jef Feeley, Doni Bloomfield, Susan Decker  Amgen Wins Ban on Sanofi’s Praluent Cholesterol Drug Sales
1 2  Marc S. Sabatine, Robert P. Giugliano, Anthony C. Keech, Narimon Honarpour, Stephen D. Wiviott, Sabina A. Murphy, Julia F. Kuder, Huei Wang, Thomas Liu, Scott M. Wasserman, Peter S. Sever, Terje R. Pedersen, Evolocumab and Clinical Outcomes in Patients with Cardiovascular Disease, New England Journal of Medicine 376, 2017-05-04, עמ' 1713–1722 doi: 10.1056/NEJMoa1615664
תוצאות ניסוי FOURIER: המעקב נמשך 48 שבועות.
אורי וייסלר

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  27 במרץ 1943 גבעת ברנר, פלשתינה (א"י)
 נהרג:  8 ביולי 1967 (בגיל 24)
 מקום קבורה:  גבעת ברנר 
 מדינה:  ישראל 
 השתייכות:   צבא הגנה לישראל
 דרגה:    סגן
 תפקידים בשירות
 מפקד מחלקה בפלוגת סיור
 פעולות ומבצעים
   מלחמת ששת הימים
 עיטורים
   עיטור הגבורה
 
אורי וייסלר (27 במרץ 1943 – 8 ביולי 1967) היה מפקד מחלקה בפלוגת סיור בצה"ל במלחמת ששת הימים. על לחימתו בקרב רפיח במלחמה זו קיבל את עיטור הגבורה. לאחר סיום המלחמה, ב-8 ביולי 1967, נהרג וייסלר בתקריות ראס אל-עיש על גדות תעלת סואץ.
חייו

וייסלר נולד בקיבוץ גבעת ברנר לאילזה ולצבי (פריץ). התחנך וגדל בגבעת ברנר והדריך בתנועת הנוער המחנות העולים לפני גיוסו לצה"ל. התגייס ב-1962, שרת בסיירת שקד; תחילה כחייל ולאחר מכן כקצין. גויס יחד עם יחידת המילואים שלו בתקופת ההמתנה שלפני מלחמת ששת הימים.
ב-5 ביוני 1967, ביום הראשון למלחמה, תקפה יחידתו, שהשתייכה לאוגדה 84, מערך חפור בחלק הדרומי של מערכי רפיח. הכוח הישראלי נתקל באש טנקים, נ"ט ונשק קל שנורו על ידי המצרים ומספר כלים ישראלים נפגעו. הזחל"ם שבפיקודו של וייסלר עלה על מוקש, חייליו הועפו ממנו וחלקם נפצעו, כולל וייסלר. וייסלר חזר ועלה על הזחל"ם והחל להפעיל את מקלע הזחל"ם בירי אל תוך המערך המצרי שהמשיך בירי לכיוון הכוח הישראלי. הוא פעל כך במשך כחצי שעה ובמקביל נתן הוראות לפינוי הפצועים ושמר על קשר אלחוטי עם שאר הכוח. בסיום הקרב סירב להתפנות לטיפול בפציעתו והמשיך לפקד על מחלקתו עד סיום הקרבות.
כחודש לאחר סיום הלחימה הייתה יחידתו, שטרם שוחררה ממילואים, מוצבת על גדת תעלת סואץ, צפונית לקנטרה. באותם ימים התפתחה שורה של תקריות אש שזכו מאוחר יותר לכינוי תקריות ראס אל-עיש. באחת מתקריות אלו, ב-8 ביולי 1967. ספגה העמדה בה שהה וייסלר פגיעה ישירה של פגז ארטילריה והוא נהרג במקום. יחד עמו נהרגו באותה תקרית 4 חיילים ישראלים נוספים ונפצעו 31.
על פעולותיו בקרב רפיח עוטר וייסלר לאחר מותו בציון לשבח שהומר מאוחר יותר לעיטור הגבורה.
תיאור המעשה: ביום ה-5 ביוני 1967, בקרב על מוצבי רפיח, שירת סגן אורי וייסלר ז"ל כמפקד מחלקה בפלוגת סיור חטיבתית. בעת ההסתערות על אחד המוצבים נפגע ה-זחל"ם שלו ממוקש. חלק מאנשיו ובהם הוא עצמו, נפצעו. על אף זאת, חזר מיד ל-זחל"ם, הפעיל את המקלע הבינוני וירה לעבר עמדות בטווח קצר ביותר ופקד על פינוי הפצועים. בגמר קרב זה סירב להישלח לטיפול והמשיך בביצוע המשימות שהוטלו על יחידתו. בהמשך הלחימה נפגע ונהרג. על מעשה זה הוענק לו : עיטור הגבורה ניסן תשל"ג אפריל 1973, משה דיין, שר הבטחון.
הותיר אישה ובן שנולד לאחר מותו.
אושצ'ייצ'קו

| --- | --- |

נהר דניסטר בסמוך לכפר
 מדינה:  אוקראינה אוקראינה
 מחוז:  מחוז טרנופול טרנופול
 תאריך ייסוד:  1414 
 שטח:  22.41 קמ"ר
 אוכלוסייה:  ‏
  ‑ בכפר:  881 (2001)
 קואורדינטות:  48°46′N 25°36′E﻿ / ﻿48.767°N 25.600°E﻿ / 48.767; 25.600
 אזור זמן:  UTC +2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאושצ'ייצ'קו(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםאושצ'ייצ'קו(למפת מחוז טרנופול רגילה) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובאושצ'ייצ'קו(למפת מחוז טרנופול מוגדלת) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבובאושצ'ייצ'קו  he tabBackground:;tabBorder:#aaa;defaultTab:0;
 
אושצ'ייצ'קו (באוקראינית: Устечко, אוסטצ'קו; בפולנית: Uścieczko; תעתיק מדויק על פי הפולנית: אושצ'צ'קו) הוא כפר במחוז טרנופול שבמערב אוקראינה, על גדת נהר דניסטר, בו שכנה עד השואה קהילה יהודית.
תולדות היישוב

ב-6 באוקטובר 1694 התרחש במקום קרב במהלך המלחמה הפולנית-עות'מאנית, שהסתיים בניצחון פולני.
במאות ה-17 וה-18 היה הכפר בבעלות פרטית של הרוזנים ממשפחת פוטוצקי, והללו הקימו במקום בתי מלאכה לאריגה.
יהודי אושצ'ייצ'קו

במפקד משנת 1765 נמנו בכפר 47 בעלי בתים יהודים, ובמאה ה-19 גדל מספר היהודים במקום. במחצית הראשונה של המאה ה-19 כיהן במקום הרב צבי שלמה.
לאחר מלחמת העולם הראשונה החלה נטישה של האוכלוסייה היהודית בכפר, בשל המצב הכלכלי הרעוע באזור, ובקרב היהודים הנותרים פעלו ארגוני עזרה הדדית. בין השנים 1928 ו-1939 כיהן כרב הקהילה בכפר הרב נחום לייטר.
בשנת 1931 פעל בכפר סניף של הרוויזיוניסטים, וב-1934 נתקיים במקום סניף התאחדות פועלי ציון. בכפר פעל גם בית ספר מיסודו של הברון הירש. בין מלחמות העולם מנתה האוכלוסייה היהודית בכפר כ-250 איש.
בתקופת השואה הושמדה הקהילה היהודית בכפר בסוף שנת 1942, לאחר שאנשיה גורשו ככל הנראה לעיירה הסמוכה טלוסטה.
אוניברסיטת המזרח התיכון (ירדן)

| --- | --- |


 אוניברסיטה
 תקופת הפעילות:  2005–הווה (כ־19 שנים) 
 מיקום
 מדינה:  ירדן ירדן
 קואורדינטות:  31°48′33″N 35°55′10″E﻿ / ﻿31.809299°N 35.9195°E﻿ / 31.809299; 35.9195
 www.meu.edu.jo
  (למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלאוניברסיטת המזרח התיכון(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלאוניברסיטת המזרח התיכון he
 
אוניברסיטת המזרח התיכון (בערבית: جامعة الشرق الأوسط; באנגלית: Middle East University; בראשי תיבות: MEU) היא אוניברסיטת מחקר פרטית ללא כוונת רווח, הממוקמת בעמאן, בירת ירדן. האוניברסיטה פועלת תחת בעלותה הבלעדית של חברת "אוניברסיטת המזרח התיכון ללימודים מתקדמים" (באנגלית: Middle East University for Graduate Studies).
האוניברסיטה החלה לפעול לראשונה בתאריך 30 ביוני 2005, וזאת לאחר שהוכיחה את עמידתה בכלל הדרישות האקדמיות הנדרשות לצורך הסמכה כאוניברסיטה בירדן. בימיה הראשונים, שמה של האוניברסיטה היה "האוניברסיטה ללימודים מתקדמים", כאשר בין השנים 2005–2008 הוסמכה האוניברסיטה להעניק תארים מתקדמים בלבד (מתואר שני ומעלה). עם תחילת שנת הלימודים האקדמית 2008–2009, הוסמכה האוניברסיטה להעניק גם תואר ראשון במגוון תחומים, ובהמשך שינתה את שמה הרשמי ל"אוניברסיטת המזרח התיכון".
האוניברסיטה מדורגת מבחינה אקדמית במקום ה-2,018 מבין כלל האוניברסיטאות בעולם, ובמקום ה-7 מבין האוניברסיטאות בירדן גופה.
פקולטות האוניברסיטה

האוניברסיטה כוללת חמש פקולטות ושני בתי ספר:
בית הספר להנדסה
בית הספר למשפט
הפקולטה למנהל עסקים
הפקולטה לאומנות וטכנולוגיה
הפקולטה לטכנולוגיות מידע
הפקולטה למדיה ולתקשורת
הפקולטה למדעי החינוך
הערות שוליים

↑  דירוג אקדמי של אוניברסיטת המזרח התיכון
| --- | --- |
בקרת זהויות :  ISNI: 0000 0004 0457 5303  VIAF: 496144783070270357615   WorldCat (עם VIAF): 496144783070270357615 
ערך זה הוא קצרמרבנושא אוניברסיטאות ומכללות ובנושא ירדן. אתם מוזמנים לתרום לוויקיפדיה ו.
איב אונליין

| --- | --- |

לוגו המשחק
 כללי
 תאריך הוצאה:  6 במאי 2003 
 סוגה:  משחק תפקידים המוני ברשת
 פיתוח:  CCP Games, סיימון אנד שוסטר 
 הוצאה לאור:  CCP Games 
 ארץ מקור:  איסלנד 
 שפות:  אנגלית, קוריאנית, יפנית, צרפתית, גרמנית, רוסית, ספרדית 
 הערות:  נדרשת מערכת הפעלה מדגם חלונות 7 ומעלה (PC) או macOS 10.14 ומעלה (מקינטוש).
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  מחשב אישי (חלונות, מקינטוש)
 דרישות מערכת
 מעבד:  מינימום: דו-ליבתי במהירות 2GHz (חלונות), Core i5 2.5GHz / Apple M1 (מקינטוש). מומלץ: Intel Core i7-7700 או AMD Ryzen 7 1700 3.6 GHz (חלונות), Intel Core i7 3.8 GHz (מקינטוש)
 זיכרון:  מינימום: 4GB מומלץ: 16GB
 כרטיס מסך:  מינימום: AMD Radeon 5450 או NVIDIA GeForce GT 420 (חלונות), Intel HD 4000 (מקינטוש), 1GB VRAM מומלץ: AMD Radeon RX 580 או Nvidia GeForce GTX 1060, 4GB VRAM (חלונות), AMD Radeon Pro 5700 8GB VRAM (מקינטוש)
 מקום פנוי:  23GB
 www.eveonline.com/fr
 
איב אונליין (באנגלית: EVE Online) הוא משחק תפקידים מקוון מרובה משתתפים שמתנהל ללא הפסקה כבר למעלה מעשרים שנה. המשחק יצא לראשונה בשנת 2003 מבית היוצר CCP Games באיסלנד, והוא ממשיך להתפתח ולקבל הרחבות חדשות.
איב הוא משחק ארגז חול, וככזה, אין בו עלילה מוגדרת, והוא מתקיים בעולם וירטואלי שהשחקנים חופשיים לפעול בו כרצונם, בדומה למשחק מיינקראפט. הוא משחק תחרות כלכלית, מלחמה, ומזימות פוליטיות המתרחש בגלקסיה עתידית. השחקנים יכולים להצטרף לאחת מאלפי בריתות הנלחמות זו בזו, או לעבוד יחד כדי לבנות חברות, צבאות, ואף אימפריות.
המשחק ידוע בקנה המידה ובמורכבות שלו בכל הקשור לאינטראקציות של שחקנים. קרב "מרחץ הדמים של B-R5RB"(אנ'), שבו היו מעורבים אלפי שחקנים, ארך 21 שעות והוכר כאחד הקרבות הגדולים והיקרים ביותר בתולדות המשחקים.
באוקטובר 2006, הגיל הממוצע של שחקן איב אונליין היה 27, ו-95% מהשחקנים היו גברים. זמן המשחק השבועי הממוצע היה 17 שעות, או קצת פחות מ-2.5 שעות ביום. סך המנויים הפעילים בסוף 2011 היה 360,000 חשבונות. ב-5 במאי 2013, איב טענה לשיא חדש עבור המספר המרבי של טייסים מקוונים עם 65,303 חשבונות המחוברים לאותו שרת בו-זמנית, שיא שנשבר על ידי משחקים אחרים בהמשך.
איב הוצג במוזיאון לאמנות מודרנית עם סרטון הכולל את האירועים ההיסטוריים וההישגים של בסיס השחקנים.
רקע

איב (חוה, באנגלית), הוא מהגל הראשון של משחקים בסגנון ארגז חול. הוא שוחרר בצפון אמריקה ובאירופה במאי 2003. ב-22 בינואר 2008, הוכרז כי המשחק יופץ באמצעות Steam. ב-10 במרץ 2009, הופצה גרסה פיזית של המשחק בחנויות, על ידי אטארי. בפברואר 2013, איב אונליין הגיעה ל-450,000 מנויים.
סיפור הרקע של איב, שנקבע לכ-21,000 שנים בעתיד, מסביר שהאנושות ניצלה את רוב משאבי כדור הארץ, והחלה ליישב את שאר שביל החלב. כמו בכדור הארץ, גם התרחבות זו הובילה לתחרות וללחימה על משאבים זמינים, אך הכל השתנה עם גילויו של חור תולעת טבעי שהוביל לגלקסיה לא נחקרת בשם "עדן החדשה". הוקמו עשרות מושבות, וכן שער (שנושא את הכתובת "EVE" בפתח של עדן), אשר נבנה כדי לייצב את חור התולעת שקישר את מושבות ניו עדן עם שאר הציוויליזציה האנושית.
אלא שחור התולעת התמוטט באופן בלתי צפוי, הרס את השער וכך ניתק את הקשר בין המושבות של ניו עדן ושביל החלב. במהלך אלפי השנים, צאצאי המתיישבים ששרדו הצליחו לבנות מחדש את החברות שלהם, אך בשלב זה אבד הידע על מקורות האנושות, על כדור הארץ וגלקסיית שביל החלב, כמו גם ההיסטוריה של יישוב עדן החדשה; קיים מידע מועט ששרד לאורך הדורות אך הוא בלתי מובן, או הפך למיתולוגיה.
חמש חברות אנושיות עלו לגדולה מהמושבות ששרדו, כולן צמחו לתרבויות המסוגלות לטיסות חלל בין-כוכביות. המדינות המבוססות על החברות הללו מהוות את ארבע האימפריות הגדולות ב-Eve Online: אימפריית אָמָאר, מדינת קַלְדָרִי, פדרציית גָּאלַנְטֶה, והרפובליקה המִינְמַטָארִית. אימפריה נוספת שייכת לגזע הג'וֹאוּב, אך לא ניתן לשחק בה, ואנשיה הם כולם NPC, כלומר נשלטים על ידי המחשב ולא על ידי השחקנים.
בנוסף לרקע והיסטוריה שונים, לכל אחד מהגזעים יש פילוסופיה אופיינית של עיצוב ספינות כוכבים.
מהלך המשחק

המשחק מתחיל בבחירת דמות, וניתן לבחור עד שלוש דמויות, מאחת מארבע האימפריות שניתן לשחק בהן. שחקן בודד חפשי לעשות ככל העולה על רוחו, אך משימות גדולות ומסובכות מתאימות יותר לקבוצות, כגון חבורות של פיראטים או תאגידים.
שחקנים יכולים ליצור התארגנויות בתאגידים (בדומה לגילדות או שבטים ב-MMOs אחרים). תאגידים עשויים גם להתאגד כדי ליצור בריתות. בריתות יכולות לשלוט בכמות מספקת של מערכות כוכבים כדי שניתן יהיה לשרטט את הטריטוריה שלהן על מפת המשחק. בריתות המבוססות במרחב חסר חוק יוצרות לעיתים קרובות גושי כוח פוליטיים לא רשמיים עם בריתות אחרות. גושי כוח אלה מכונים בדרך כלל "קואליציות". בניגוד לבריתות שהוקמו רשמית, קואליציות דומות בטבען לקיירטסו היפנית – "הסדר עסקי" בלתי פורמלי שבו מספר תאגידים חוברים יחד כדי לספק תמיכה פיננסית, צבאית ו/או תעשייתית הדדית.
תאגידים נוקטים במספר מודלים עסקיים כמו כרייה, ייצור או "התקלות" (ציד שודדי NPC עבור הפרס והשלל שלהם). תאגידים יכולים להטיל מס הכנסה על החברים שלהם, אשר מחלצים אחוז מהרווחים של כל חבר. תאגידים רבים מציעים מגוון הטבות לחבריהם, כגון ספינות חינם או מוזלות, ציוד, הכשרה פורמלית ופעילות ארגונית מאורגנת.
המשחק מתנהל ברוח קפטליסטית קיצונית. יש לו מטבע משלו, ISK, וע"פ החוקים אסור להמיר אותו לכסף בעולם האמיתי. היות שהוא מרובה משתתפים ומתקדם מאז השקתו לפני כעשרים שנה, לא ניתן למעשה לשחק בו לבד, שכן שחקן בודד יהיה מטרה קלה להרג או שוד. הדבר מחייב שחקנים להתאגד בבריתות. ההיסטוריה של איב היא היסטוריה מתמשכת, לא מתוכננת מראש ולא צפויה, של הבריתות, החברות, המלחמות מסעות החלל, הקמת האימפריות ושקיעתן לאחר שאימפריות חדשות מנצחות אותן.
מהלך המשחק > קרבות ומסעות

מצב המשחק העיקרי של המשחק הוא הטסת ספינות חלל. שחקנים יכולים לעגון בתחנות, היכן שהם בטוחים, ויכולים להשתמש בשירותי תחנות כגון תיקון, שיפוץ והשוק האזורי. כל קרבות החלל מתרחשים בזמן אמת.
עבור רוב הספינות, נסיעה בין מערכות כוכבים אפשרית רק על ידי שימוש במבנים הנקראים "Stargates" ("שער כוכבים"). כל שער מקושר לשער שותף במערכת אחרת; לרוב מערכות הכוכבים יש יותר משני שערי כוכבים. כך נוצרת רשת שדרכה נוסעים שחקנים, ובשל היותם משאב שכולם זקוקים לו, הם נהפכים למוקדי לחימה.
מהלך המשחק > כלכלה

כלכלת המשחק ב-Eve Online היא כלכלה פתוחה שמונעת על ידי השחקנים שיכולים לסחור עם שחקנים אחרים או עם דמויות שהמחשב משחק (דמויות ללא שחקנים, NPC). ספינות NPC ניתן לבזוז עבור פריטים וחומרים. המטבע במשחק נקרא Interstellar Kredits, או בקיצור ISK, שהוא גם קוד המטבע של הקרונה האיסלנדית, המטבע האמיתי של איסלנד, שבו נמצא סטודיו הפיתוח של איב. החברה מעסיקה מומחים לכלכלה, שמנהלים את הבנק הפדרלי של המשחק.
כמות הכסף או החומרים ביקום אינה קבועה, וככזו, הכלכלה פועלת תחת היצע וביקוש. מניפולציה בשוק אפשרית בקנה מידה גדול, וידועים מקרים של הרצת מניות ומניפולציות של מניות. CCP לא מנפיקה החזרים על רכישות במשחק ולפיכך, תמיד קיים סיכון להונאות. איב משמש כמגרש משחקים לקפיטליזם נטול מעצורים, ללא השפעתם המרסנת של מנגנונים משפטיים, או של רשויות פיקוח כלשהן.
המשחק מספק תמיכה במסחר במשאבים, כולל גרפים של היסטוריית מחירי פריט, וממוצע יומי. שחקנים בעלי אוריינטציה כלכלית פועלים בעיקר כסוחרים, המייצרים רווחים באמצעות קנייה, מכירה והובלה של סחורות. אחרים פועלים בעיקר כיצרנים, משיגים רכיבים או חומרי גלם והופכים אותם, לפעמים בהיקפים מסיביים, לפריטים שימושיים כגון נשק, ספינות, תחמושת, פריטים או טכנולוגיות שונות המבוקשות על ידי שחקנים אחרים. ישנם שחקנים הפועלים כשכירי חרב או שודדי ים, ומקבלים תשלום בעיקר כדי להיות מוכנות לקרב ולתקוף או להגן על נכסים המייצרים רווח. שחקנים ללא אוריינטציית לחימה יכולים לפעול ככורים או מנצילים, האוספים ומעבדים עפרות המשמשות בייצור או איסוף חומרים כדי להפוך אותם לפריטים, בהתאמה.
בניגוד למשחקים כמו Second Life, מטבעות במשחק אינם ניתנים להמרה חופשית עם מטבעות בעולם האמיתי. שחקנים רשאים לקנות רק פריטים ספציפיים במשחק (כגון הרחבת רישיון פיילוט (PLEX). השחקן יכול למכור את הפריטים בשוק בתוך המשחק תמורת ISK (מטבע המשחק). התהליך ההפוך, מכירת מטבעות או פריטים במשחק עבור כסף אמיתי, אסור. הנימוק של המפתחים למדיניות זו, כפי שדווח על ידי נציג CCP ב-Fanfest 2010, הוא שהחלפה חופשית של מטבעות גורמת לבנקאות במשחק ליפול תחת אותו תחום רגולטורי כמו בנקאות בעולם האמיתי. CCP מעדיפה לא להציב מגבלה זו על התנהגות במשחק, הן בשל הקושי באכיפה רגולטורית והן בשל הרצון לאפשר לשחקנים ליצור בנקים לא לגיטימיים במשחק או הונאות פונזי אם הם רוצים לעשות זאת.
פשע וירטואלי

פיראטיות היא חלק מהמשחק, כמו גם דמי חסות, גניבה, וכופר. איב אונליין עלה מעת לעת לדיון בקהילת המשחקים הרחבה יותר, כאשר השחקנים מוצאים דרכים חדשות לתקוף את הבריתות והתאגידים. אחת הדוגמאות הידועה לשמצה הייתה מקרה שבו תאגיד אחד חדר לתאגיד אחר בחדירה איטית שנמשכה כמעט שנה שלמה. לאחר מכן הם ביצעו התנקשות וירטואלית במנכ"ל והצליחו לגנוב רכוש תאגידי בשווי מיליארדי ISK (בסכום של כ-16,500 דולר ארצות הברית) אירועים מסוג זה יצרו דיונים סוערים הן בתוך עולם המשחק והן בתקשורת.
בשנת 2009, מנהל ממורמר של הברית Band of Brothers (שהייתה אחת מהבריתות הגדולות במשחק באותה תקופה), יצר קשר עם ברית שחקנים יריבה בשם Goonswarm. לאחר מכן העביר המנהל העריק מברית האחים את רוב נכסיה, כולל ספינות, כסף וטריטוריה, והביא לפירוקה של הברית.
בנק המנוהל על ידי שחקנים הידוע בשם 'EBank' היה מעורב גם הוא במחלוקת בשנת 2009 כאשר ריקדיק, מנכ"ל הבנק, משך 200 מיליארד ISK והמיר אותם למטבע אמיתי בעולם כדי להרוויח תשלום מקדמה על בית ותשלום עבור הוצאות רפואיות.
במקרה אחר, שחקן קנה סחורות במשחק בכסף אמיתי בשווי 1300 דולר. חברו הדליף את פרטי המשלוח לקבוצת פיראטים, אשר תקפו את ספינת הסחר שלו, והשחקן איבד ברגע אחד 1,300 דולר.
סכנות כאלה הן חלק אינהרנטי מהכלכלה הווירטואלי באיב והמפתחים אינם פועלים למנוע אותן. שחקנים צפויים לקבל החלטות פיננסיות בהתבסס (בין היתר) על האפשרות של פגיעה בנאמנות של שחקנים אחרים, כמו בכלכלה בחיים האמיתיים.
בריונות

בשל ההתמקדות של המשחק בחופש, השלכות, ואוטונומיה, התנהגויות רבות הנחשבות בריונות במשחקי רשת ברוב ה-MMO מותרות ב-Eve, כולל גניבה משחקנים אחרים, סחיטה וגרימת הרג של שחקנים אחרים. רק הטרדה זדונית, ממושכת ומרוכזת שבה לא כרוך רווח מהותי וכמה פעולות אחרות נאסרו על ידי מפתחי המשחק.
ביקורות ופרסים

המשחק קיבל ביקורות מעורבות בהשקת המשחק ב-2003 אך ביקורות חיוביות יותר בהמשך מחזור חייו. הגרסה המקורית קיבלה 75% באתר GameRankings ו-69/100 ב-Metacritic. למהדורה המיוחדת שיצאה ב-2009 יש ציון מצטבר של 88/100 ב-Metacritic.
Gamer PC Sweden: RPG המקוון הטוב ביותר 2003
SuperPlay GULDPIXELN 2003: המשחק המקוון של השנה
הגרפיקה הטובה ביותר של Gamespy 2003
2005 MMORPG.com הגרפיקה הטובה ביותר, ה-PvP הטוב ביותר, החברה האהובה, והמשחק הטוב ביותר של הקוראים
2006 MMORPG.com גרפיקה אהובה, PvE אהוב, PvP אהוב, סיפור אהוב ומשחק אהוב
2007 MMORPG.com המשחק הכללי הטוב ביותר של 2007
משחק השנה MMORPG.com 2009
משחק השנה MMORPG.com 2010
משחק השנה MMORPG.com 2011
הערות שוליים

↑  הראל עילם, חללית הכסף: כשמשחק רשת בלי גבולות פוגש את המציאות, באתר כלכליסט, 13 ביולי 2011
↑  כריס נאטל, ‏אתר Eve-Online בן 4: לומדים ניהול ביקום וירטואלי קשוח ומיישמים במציאות, באתר גלובס, 7 במאי 2007
↑  זיו קיטרו, מי אמר שאין משחקים במק?, באתר ynet, 14 בספטמבר 2010
| --- | --- |
בקרת זהויות :  BnF: cb17106505v (data) 
ארבעת הגזעים שבהם ניתן לשחק
קרב חלל
משחתת מסוג Catalyst עוזבת תחנת חלל
אהרון שידלובסקי

| --- | --- |

 לידה:  2 בינואר 1892 
 פטירה:  15 בדצמבר 1979 (בגיל 87) 
 מדינה:  ישראל 
 מקום קבורה:  בית הקברות כנרת 
 
יוסף שידלובסקי בצעירותו
מימין אהרון ומשמאל יוסף אחיו התעשיין על הדשא בקבוצת כנרת
אהרון שִידְלוֹבְסקי (ב' בטבת תרנ"ב, 2 בינואר 1892 – כ"ה בכסלו תש"ם, 15 בדצמבר 1979) היה איש העלייה השנייה וממייסדי קבוצת כנרת.
ביוגרפיה

פרק זה לוקה בחסר. אנא תרמו לוויקיפדיה ו.
נולד באחוזה סקריהיטשין שעל נהר הבוג המערבי בפולין, אז חלק מן האימפריה הרוסית. עלה לארץ ישראל בשנת 1912 ועבד במושבות ובחוות פועלים. הצטרף לקבוצת פועלים שעלתה לחוות כנרת והקימה לאחר מכן את קבוצת כנרת. מאנשי "הגדוד העברי הארצישראלי", מסגרת התנדבותית שהוקמה ב-1917 בעת כיבוש הארץ על ידי הצבא הבריטי מן הטורקים. היה מפעילי הרכש למען ההגנה. היה קנאי לערכי "העבודה העצמית" וההסתפקות במועט, אותם דרש קודם כל מעצמו וגם מאחרים. התנגד להזדקקות לתמיכות ולהלוואות כדי להקים את המשק החקלאי.
על מצבתו השחורה בבית הקברות כנרת חקקו חבריו את המילים: "צדיק יסוד עולם". לאחר מותו כתב עליו מוטי זעירא את הספר "עקשנות וכוכבים". פרקים מחייו מופיעים בספר "אמא", שכתב נכדו, ענר שלו.
משפחתו

אחיו הצעיר של אהרון שידלובסקי, יוסף שידלובסקי, היה מהנדס, ממציא ותעשיין.
אשתו של אהרון שידלובסקי, עליזה שידלובסקי, הייתה מראשי איחוד הקבוצות והקיבוצים וחברת הוועדה המרכזת של ההסתדרות. לזוג שתי בנות: ריקה שלו, ציירת, וד"ר הדסה דין, רופאה. ריקה נישאה למבקר הספרות מרדכי שלו, ולה שני ילדים: הסופרת צרויה שלו, הנשואה לסופר איל מגד, והמתמטיקאי והסופר ענר שלו, הנשוי לד"ר דנה שלו מהחוג ללימודים קלאסיים באוניברסיטה העברית בירושלים (בתה של הסופרת וחוקרת המקרא אריאלה דים-גולדברג).
לקריאה נוספת

מוטי זעירא, עקשנות וכוכבים: על אהרן שידלובסקי ומשלו, תל אביב: עם עובד, 1995.
הערות שוליים

↑  דוד תדהר (עורך), "עליזה שידלובסקי", באנציקלופדיה לחלוצי הישוב ובוניו, כרך יז (1968), עמ' 5137, ותיקונים: דוד תדהר (עורך), "עליזה שידלובסקי", באנציקלופדיה לחלוצי הישוב ובוניו, כרך יח (1969), עמ' 5487.
↑  הדסה דין (שידלובסקי) – יזכור, באתר קבוצת כנרת.
| --- | --- |
בקרת זהויות :  NLI: 987007296899205171  ISNI: 0000 0001 1778 4823  LCCN: n96020730  VIAF: 103635924   WorldCat (עם VIAF): 103635924 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
קברו של אהרן שידלובסקי
אושפול

| --- | --- |
סמל אושפולסמל אושפול

 מדינה:  ליטא ליטא
 מחוז:  אוטנה
 מחוז משנה:  אוטנה
 גובה:  92 מטרים
 אוכלוסייה:  ‏
  ‑ בעיירה:  758 (2011)
 קואורדינטות:  50°20′N 25°34′E﻿ / ﻿50.333°N 25.567°E﻿ / 50.333; 25.567
 אזור זמן:  UTC+2
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד אושפול(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד אושפול  he tabBackground:;tabBorder:#aaa;defaultTab:0;
אושפול (בליטאית: Užpaliai, אוּז'פָּאליַאי) היא עיירה במחוז אוטנה בליטא, השוכנת על שתי גדותיו של "הנהר הקדוש" (Šventoji).
שמה של העיירה בליטאית קשור לאדמות רוויות מים. בעיירה עומדים כנסיית השילוש שנבנתה ב-1898, כנסייה אורתודוקסית בה נבנה ב-1872 מגדל פעמון, וכן פסלו של פלוריאן הקדוש. כמו כן יש בעיירה ספרייה, אולם התעמלות, טחנת מים ושני מוזיאונים. העיירה ידועה בתעשיית הפשתן שלה.
יישוב במקום בו עומדת אושפול מוזכר במקורות מהמאה ה-14. העיירה עצמה הוקמה במאה ה-16 ונשלטה על ידי אצולה מקומית. באותה תקופה נבנתה בה כנסייה. בהתקוממויות נגד השלטון הרוסי, בשנים 1831 ו-1863, נפגעה העיירה קשות. בשרפה גדולה ב-1932 עלו באש מרבית בתי העיירה.
יהודי אושפול

יישוב יהודי התקיים באושפול כבר ב-1765, אז נרשמו בה 109 יהודים משלמי מס גולגולת. בהמשך היו יהודי אושפול רובה המוחלט של אוכלוסיית העיירה: בשנת 1847 נמנו בה 515 יהודים, ובשנת 1897 נמנו בה 691 יהודים, מתוך אוכלוסייה כוללת של 740 נפש.
בין מלחמות העולם חיו בעיירה למעלה מ-500 יהודים, כשליש מתושביה. הם התפרנסו ממסחר זעיר, ממלאכה ומחקלאות, ורבים מהם היו ציונים. מרבני העיירה: הרב נפתלי הרץ קלצקין (תקפ"ג-תרנ"ד), בנו הרב אליהו קלצקין נולד בהיותו באושפול; והרב ישראל משה הלברשטט (נפטר תרל"ב).
עם סיפוח ליטא לברית המועצות ב-1940 נסגרו המוסדות והארגונים היהודיים בעיירה.
יהודי אושפול > בשואה

לאחר כניסת הגרמנים לעיירה ביוני 1941, הוקם בה גטו אליו צוו לעבור יהודי המקום. יהודי הגטו סבלו בתחילה ממעשי ביזה, אונס ורצח.
ב-29 באוגוסט 1941 הובלו יהודי הגטו לעיר המחוז אוטנה, ושם נרצחו בידי ליטאים בקרבת יער ראשה, יחד עם יהודים נוספים מהאזור.
אגוולה ציון, קיסר אתיופיה

אגוולה ציון (געז: እጓለ ጽዮን) היה קיסר אתיופיה במהלך תקופת השופטים האתיופית. ציון היה בנו של הקיסר לשעבר חאזקאיס, הוכרז כקיסר על ידי הראסים גוגסה ווולדה סלאסי ביולי 1801 תחת השם "ניואיה סגד" במנגוס שבגונדר.
ציון נישא בזאת לאחותו של ראס גוגסה, וולטה ייאסוס ולזוג היו חמישה ילדים, וכן אחיו של ציון קאגנזמץ' ייאסו קיבל את התואר ראס. בתקופתו לא היו מינויים חדשים והקיסר לא עזב את בירתו בגלל חשש שימרדו וידיחו אותו, מלכותו לאחר 1803 התאפיינה במלחמת אזרחים שהייתה משולשת בין סגן הקיסר ומושל באגמדיר גוגסה מושל גוג'אם גושו זאוודה ומושל תיגראי וולדה סלאסי. בנוסף למלחמת האזרחים עיר הבירה גונדר הותקפה פעמיים (1804 ו-1808) על ידי צבא שבטי האורומו שמדרום לנילוס הכחול. חמש שנים לאחר מכן ראס זאוודה החל למרוד בקיסר ותכנן להחליפו בקיסר לשעבר תקלה גיורגיס הראשון צבאו של זאוודה נפגש עם צבאו של סגן הקיסר ראס גוגסה ב-24 בפברואר 1809, למרות רוחו של זאודה קרב זה הסתיים בהפסדו לאחר שצבאו סירב להילחם, וזאוודה חזר לכפרו.
ציון נפטר ב-12 במאי 1818 ונקבר בכנסיית מריאם ג'יגר שבבעטה.